OpenLLM-France/wikimedia huggingface dataset:
# Bouvet uhartea

Bouvet uhartea (norvegieraz: Bouvetøya) Ozeano Australeko sumendi-uharte bat da, Norvegiaren menpekoa.

## Geografia

Jatorri bolkanikoa du uharteak, baina gaur egun, glaziarrek estaltzen dute, ia osorik. Izan ere, bertako klima hezea eta hotza da; urteko batez besteko tenperatura –1 °C da. 58,5 km²-ko azalera du, badia eta porturik gabeko 29,6 kilometroko itsasertzak inguratuta. Glaziarrak itsasoan edo hondar bolkanikozko hondartza beltzetan bukatzen dira, amildegi malkartsuetan. Uharteko punturik garaiena (Olavtoppen) 780 metro altu da.
Munduko lekurik bakartuena da, ez baitago ez lurrik ez uharterik inguruan. Gertukoena Maud Erreginaren Lurraldea da (norvegieraz: Dronning Maud Land), Antartikan, 1.600 kilometrora, eta 2.000 kilometro iparraldera, kosta afrikarra.

## Historia

Uhartea Jean-Baptiste Bouvet de Lozier frantsesak aurkitu zuen 1739an. Hala ere, ez zuen inork erreklamatu 1825eko bukaera arte. Orduan, Erresuma Batuak bere egin zuen, Liverpool uhartea izenarekin. 1927an norvegiar itsasontzi bateko tripulazioa hilabetez izan zen uhartean, eta horrek itsasontziaren kapitainari uhartearen izaera norvegiarra aldarrikatzeko aukera eman zion. Erresuma Batuak urtebete geroago onartu zuen.
1971n uhartea eta inguruko urak erreserba natural gisa hartu zituzten. Uhartea hutsik dago, ez da jenderik bertan, nahiz eta 1977an Norvegiak lehen meteorologia-estazioa ezarri zuen.
1979ko irailaren 22an Indiako ozeanoko hegoaldeko itsasarte batetik Bouvet eta Eduardo Printzearen uharteen artera bidalitako argi-distiradun satelite bidezko imajinak leherketa nuklear batek eragindakotzat jo ziren. Oraindik ez da afera argitu.

## Kanpo estekak

* Datuak: Q23408
* Multimedia: Bouvet Island / Q23408
# Islandiaren banaketa administratiboa

Islandiako banaketa administratiboak honako hauek dira: 23 konderri (pluralean: sýslur – singularrean: sýsla) eta 14 hiri independente (pluralean: kaupstaðir, singularrean: kaupstaður).
Konderriak:
* Árnessýsla
* Austur-Barðastrandarsýsla
* Austur-Húnavatnssýsla
* Austur-Skaftafellssýsla
* Borgarfjarðarsýsla
* Dalasýsla
* Eyjafjarðarsýsla
* Gullbringusýsla
* Kjósarsýsla
* Mýrasýsla
* Norður-Ísafjarðarsýsla
* Norður-Múlasýsla
* Norður-Þingeyjarsýsla
* Rangárvallasýsla
* Skagafjarðarsýsla
* Snæfellsnes-og Hnappadalssýsla
* Strandasýsla
* Suður-Múlasýsla
* Suður-Þingeyjarsýsla
* Vestur-Barðastrandarsýsla
* Vestur-Húnavatnssýsla
* Vestur-Ísafjarðarsýsla
* Vestur-Skaftafellssýsla
Hiri independienteak:
* Akranes
* Akureyri
* Hafnarfjörður
* Húsavík
* Ísafjörður
* Keflavík
* Kópavogur
* Neskaupstaður
* Ólafsfjörður
* Reykjavik
* Sauðárkrókur
* Seyðisfjörður
* Siglufjörður
* Vestmannaeyjar

## Ikus gainera

* Islandiako eskualdeak

## Kanpo estekak

* Iceland.org (Ingelesez)
* Datuak: Q1143175
* Multimedia: Subdivisions of Iceland / Q1143175
# Islandiako konderriak

Tradizionalki Islandia 23 konderritan (sýslur) eta 25 hiri independentetan (kaupstaðir) banatuta dago. Dena den, administrazioan 1983tik eginiko aldaketen ondoren, banaketa horrek garrantzia galdu eta egun eskualdeek munta handiagoa dute.

## Hiri independenteak

* Akranes
* Akureyri
* Bolungarvík
* Dalvík
* Eskifjörður
* Garðabær
* Grindavík
* Hafnarfjörður
* Húsavík
* Ísafjörður
* Keflavík
* Kópavogur
* Neskaupstaður
* Njarðvík
* Ólafsfjörður
* Ólafsvík
* Reykjavík
* Sauðárkrókur
* Selfoss
* Seltjarnarnes
* Seyðisfjörður
* Siglufjörður
* Vestmannaeyjar

## Erreferentziak

* ↑ (islanderaz)

## Kanpo estekak

* Datuak: Q107024302
* Multimedia: Counties of Iceland / Q107024302
# International Bartenders Association

International Bartenders Association (IBA) edo Tabernarien Nazioarteko Elkartea, batzutan International Bar Association erakundearekin nahastuta, munduko barmanik onenak ordezkatzeko ezarritako nazioarteko erakundea da.

## Historia

Erakundea 1951ko otsailaren 24an sortu zen, Ingalaterrako Torquayko Grand Hotelean.
IBAk urtero World Cocktail Competition (WCC) eta World Flairtending Competition (WFC) lehiaketak antolatzen ditu. Ekitaldi hauek munduko leku desberdinetan antolatu izan dira. Halaber, koktel ofizialen zerrenda bat prestatzen du.Hasieran zazpi herrialde zeuden erakundean: Erresuma Batua, Italia, Frantzia, Danimarka, Herbehereak, Suedia eta Suitza. Lehen presidentea Bill Tarling izan zen.
IBAren koktelek ezaugarri bat dute: normalean neurriak mililitrotan ematen badira ere, IBAk zentilitrotan egiten ditu.

## Erreferentziak

* ↑ https://iba-world.com/about-iba/

## Kanpo estekak

* (Ingelesez):IBAren webgune ofiziala.
* (Ingelesez):IBAren koktelen zerrenda ofiziala.
* Datuak: Q1430305
* Multimedia: International Bartenders Association / Q1430305
# Ipar-ipuru

Ipar-ipurua edo ipar-orrea (Juniperus communis) Ipar Hemisferio osoan hedaturik dagoen Pinales ordeneko landarea da. Hainbat terrenotan bizitzeko gai da; itsas mailatik hasita 2.000 metroko garaierara arte. Fruitu mamitsua ematen duen Cupressaceae bakarrak dira genero honetako landareak. Euskal Herrian erdialdeko zein goi-mendiko espezie bezala agertzen da. Ipar-ipurua 3 subespezietan banatuta azaltzen da:
* Juniperus communis communis
* Juniperus communis hemisphaerica
* Juniperus communis alpina

## Morfologia

Zuhaixka hau 15 metrotara iritsi daiteke, nahiz eta sarritan zurtoin tentea izan ordez etzana azaltzen duen. Hori dela eta, bere eitea oso aldakorra izaten da. Enbor lodia, orokorrean, oinetik hasten dena adarkatzen. Gris koloreko azal fin eta oso zartatua erakutsi ohi du.

## Hostoak

Hosto iraunkorrekoa da. Hostoak hirunaka bertizilotan antolatuak, zaharrak azikularrak eta bere zurruntasuna dela eta ziztatzaileak. 10-20 mm-takoak izan oi dira eta azpian oso bereizgarri zaien marra txuri bat dute.

## Konoak

Kono arrak ugariak eta adaketan taldekaturik, kolore horikoak. Kono emeak, kolore purpurakoak.

## Loreak

Landare dioikoak dira. Landare arretan kono ugari, hostoen galtzarbean bakarka agertzen direnak. Horixkak dira, ezkatak hainbat bertizilotan antolatuak; ezkata bakoitzak 3-7 polen-zaku dituelarik. Oin emeetan kono-ezkatak mamitsuak dira eta elkarri lotuak azaltzen dira. Loraketa apirila eta maiatza bitartean ematen da.

## Fruituak

Borobildua izaten da 6-10mm-takoa, gaztetan berdea eta heldu ondoren kolore beltz-urdina hartzen duena. Udaberrian loratzen da eta fruituak bigarren edo, beharbada, hirugarren urtean heltzen dira.

## Erabilerak

Hainbat eta hainbat erabilera izan ditu medizina tradizionalean, besteak beste; diuretiko, antiseptiko, antiparasitatzaile, digestioaren aktibatzaile bezala, eta hau guztiaz gaiz abortatzaile natural bezala erabiltze zen hilekoa jaistea bultzatzen baitu.
Garai bateko erabilera terapeutikoak alde batera utzita gaur egun ginebra edari alkoholikoa ekoizteko erabiltzen da.

## Erreferentziak

* Edukiaren zati bat EuskalNatura.eus webgunetik hartu da, copyrightaren jabeak onartu baitu hango testu-edukiak Euskarazko Wikipedian CC BY-SA 3.0 ES Aitortu-PartekatuBerdin 3.0 Espainia lizentziarekin argitaratzea, baldin eta iturria aipatzen bada (ikusi eztabaida orria).

## Kanpo estekak

* Ipar-ipurua EuskalNatura.net orrialdean
* Datuak: Q26325
* Multimedia: Juniperus communis / Q26325
* Espezieak: Juniperus communis
# Ipuliño

    Artikulu hau Berastegiko auzoari buruzkoa da; mendiari buruzkoa beste hau da: «Ipuliño (mendia)».
Ipuliño Berastegiko auzoa da, izen bereko mendiaren magaletan.

## Kanpo estekak

* Ipuliño auzoa Gipuzkoako Datu Espazialen Azpiegituran
* Datuak: Q12259694
# Iruña Cormenzana

Iruña Cormenzana López (Iruñea, 1967) artista muralista eta ilustratzailea da. Bere lanetan gehienetan pintura erabiltzen badu ere, eskultore ere bada. Iruñeko Arte eta Lanbide Eskolan, Zaragozako Arte eskolan eta Madrilgo Arte Ederren Zirkuluan jaso zuen prestakuntza. Nafarroako Museoak eta Madrilgo Arte Ederren Zirkuluak emandako bekak jaso zituen. Irunberrin du tailerra eta erakusketak egin ditu Euskal Herrian zehar eta Madrilen. Bere pinturaren ikur dira espresioetan argi eta itzalen jokoak eta kolorearen erabilerarekin jolastea.
Bere obran eduki sozialak zein pertsonalak lantzen ditu. 2016an Loturak erakusketan 38 horma-iruditan bere bizitzan inflexio garrantzitsuak eragin dituzten pertsonen erretratuak islatu zituen. 2020an Madril erdialdeko Medinaceliko Jesusen elizaren kanpoaldean jarritako Vórtices erakusketarako 20 mural sortu ditu, 20 mural erraldoi itsasoan noraezean, migrazioari buruz gogoeta egitera gonbidatzen dutenak.

## Erakusketak
### Banakakoak

* 2020an Vórtices
* 2016an Loturak

## Interbentzioak

* EskuBideak, Donostian, 2024an.

## Sariak eta errekonozimenduak

* 1995ean Sex Haizegoa pintura erotikoaren 1. saria.
* 1992an Iruñeko artista eskultore gazteentzako 2. saria.
* 1990ean Iruñeko artista gazteak aipamen berezia.

## Erreferentziak

* 1 2 (Gaztelaniaz) Zozaya Elduayen, Marian. (2020). «Iruña Cormenzana: angustia en el azul del mar» www.noticiasdenavarra.com (Noiz kontsultatua: 2020-03-10).
* ↑ (Gaztelaniaz) Retratos de gran formato, la nueva muestra de Iruña Cormenzana en la Ciudadela de Pamplona -. 2016-07-28 (Noiz kontsultatua: 2020-03-10).
* ↑ (Gaztelaniaz) Pamplona, Nerea Alejos.. «Iruña Cormenzana llena el claustro de Deba de sensaciones musicales» diariodenavarra.es (Noiz kontsultatua: 2020-03-10).
* 1 2 3 4 (Gaztelaniaz) «Iruña Cormenzana López: Pintura» www.euskonews.eus (Noiz kontsultatua: 2020-03-10).
* ↑ (Gaztelaniaz) Naiz. (2016-07-28). «La Ciudadela acoge una muestra de retratos en gran formato de Iruña Cormenzana» iruindarra.naiz.eus (Noiz kontsultatua: 2020-03-10).
* ↑ Agirre, Ainhoa Larretxea. ««Gero eta libreago sentitzen naiz»» Berria (Noiz kontsultatua: 2020-03-10).
* ↑ (Gaztelaniaz) Etxarte, Hedoi. «“Todos somos migrantes y todos estamos metidos en el torbellino”» ctxt.es | Contexto y Acción (Noiz kontsultatua: 2020-09-25).
* ↑ (Gaztelaniaz) «Medinaceli se cubre de cuerpos a la deriva» Alfa y Omega 2020-03-06 (Noiz kontsultatua: 2020-03-10).
* ↑ (Gaztelaniaz) Arteinformando.. «Enlaces/Loturak, Exposición, jul 2016» Arteinformando (Noiz kontsultatua: 2020-03-10).
* ↑ Iruña Cormenzana, Loturak erakusketa, 2016 (bideoa). .

## Kanpo estekak

* Iruña Cormenzana López bloga
* Iruña Cormenzana Lópezi elkarrizketa (2016, bideoa)
* Iruña Cormenzanari elkarrizketa "Berealdiko egitandiak bezala landu nuen, Egiptoko artea bezala" Argia (2020.08.02) Hedoi Etxarte
* Datuak: Q87447539
# Nacho Castillo

Ignacio Castillo Ameyugo (Miranda Ebro, Burgos, 2000ko uztailaren 3a) Mirandan jaiotako futbolaria da. Alaveseko harrobian hezia.

## Kirol Ibilbidea

2023ko ekainaren 5ean eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | Europa League | Europa League | Conference League | Conference League | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G | JP | G |
| Mini Glorias | 3. | 2018/19 | 1 | 0 | - | - | - | - | - | - | | | - | - | 1 | 0 |
| Mini Glorias | Denera | Denera | 1 | 0 | - | - | - | - | - | - | | | - | - | 1 | 0 |
| San Ignacio | 3. | 2019/20 | 26 | 1 | - | - | - | - | - | - | | | - | - | 26 | 1 |
| San Ignacio | 3. | 2020/21 | 13 | 1 | - | - | - | - | - | - | | | - | - | 13 | 1 |
| San Ignacio | Denera | Denera | 39 | 2 | - | - | - | - | - | - | | | - | - | 39 | 2 |
| Mini Glorias | 3.F | 2021/22 | 27 | 2 | - | - | - | - | - | - | - | - | - | - | 27 | 2 |
| Mini Glorias | Denera | Denera | 27 | 2 | - | - | - | - | - | - | | | - | - | 27 | 2 |
| Mirandés B | 3.F | 2022/23 | 21 | 8 | - | - | - | - | - | - | - | - | - | - | 21 | 8 |
| Mirandés B | Denera | Denera | 21 | 8 | - | - | - | - | - | - | | | - | - | 21 | 8 |
| Mirandés | 2. | 2022/23 | 6 | 0 | 2 | 0 | - | - | - | - | - | - | - | - | 8 | 0 |
| Mirandés | Denera | Denera | 6 | 0 | 2 | 0 | - | - | - | - | | | - | - | 8 | 0 |
| Teruel | 1.F | 2023/24 | 38 | 2 | 1 | 0 | - | - | - | - | - | - | - | - | 39 | 2 |
| Teruel | Denera | Denera | 38 | 2 | 1 | 0 | - | - | - | - | - | - | - | - | 39 | 2 |
| Ponferradina | 1.F | 2024/25 | - | - | - | - | - | - | - | - | - | - | - | - | - | - |
| Ponferradina | Denera | Denera | - | - | - | - | - | - | - | - | - | - | - | - | - | - |
| Ibilbide osoan | Ibilbide osoan | Ibilbide osoan | 132 | 14 | 3 | 0 | - | - | - | - | - | - | - | - | 135 | 14 |

## Kanpo estekak

* Datuak: Q113551289
# Juanfran Moreno

Juan Francisco Moreno Fuertes, Juanfran (Madril, Espainia, 1988ko irailaren 11) Deportivo de la Coruñan jokatzen duen eskuin atzelaria da. 2008an egin zuen debuta Getafen eta gero Villarreal B egon eta gero 2010ean Real Madridekin partidu bat jokatzera iritsi zen gero,2013rarte Real Madril B egon zen uda horretan lehen mailara salto egin zuen 25 urterekin Betisekin jokatuz Betisen denboraldi bat egin ondoren,Watfordek fitxatu zuen gero Deportivora uzteko. Deportivon 2 urte utzita egon eta gero taldeak 2016an erosi egin zuen 2 milloirengatik eta 2020rate sinatu zuen.

## Kanpo estekak

* Datuak: Q1361823
* Multimedia: Juanfran (footballer, born 1988) / Q1361823
# Ander Astralaga

Ander Astralaga Aranguren (Berango, Bizkaia, 2004ko martxoaren 3a) Euskal Herriko futbolaria da, Lezaman hezia. Atezain lanetan aritzen da.

## Ibilbidea

2024ko ekainaren 29an eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | Europa League | Europa League | Conference League | Conference League | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G | JP | G |
| Barça Atlètic | 1.F | 2021/22 | 1 | (1) | - | - | - | - | - | - | - | - | - | - | 1 | (1) |
| Barça Atlètic | 1.F | 2022/23 | 3 | (4) | - | - | - | - | - | - | - | - | - | - | 3 | (4) |
| Barça Atlètic | 1.F | 2023/24 | 16 | (15) | - | - | - | - | - | - | - | - | - | - | 16 | (15) |
| Barça Atlètic | 1.F | 2024/25 | - | - | - | - | - | - | - | - | - | - | - | - | - | - |
| Barça Atlètic | Denera | Denera | 20 | (20) | - | - | - | - | - | - | - | - | - | - | 20 | (20) |
| Ibilbide osoan | Ibilbide osoan | Ibilbide osoan | 20 | (20) | - | - | - | - | - | - | - | - | - | - | 20 | (20) |

## Kanpo estekak

* Fitxa - www.athletic-club.eus
* Datuak: Q116458410
# Gürtel afera

Gürtel afera Espainian 2009 urtean plazaratutako ustelkeriazko afera bat da, Espainiako Alderdi Popularreko politikariak tartean dituena, kanpoko enpresek Alderdi Popularrarekin eta alderdiak berak zuzenduriko erakunde publikoekin egindako kontratu eta zerbitzuen inguruan. Madrilgo Erkidegoan, Valentziako Erkidegoan eta Galizian bideratu zen. Auzi horretan Francisco Correa eta Luis Bárcenas 51 eta 33 kartzela urtera zigortu zituzten, eta Alderdi Popularra arduradun egin zuten, lukro asmoa egotzita.
Aferak ustelkeria-sarearen buru Francisco Correa negozio-gizonaren abizenetik hartu du izena: gaztelaniazko correa izen arrunta («uhala, hedea») alemanez Gürtel da. Espainiako Alderdi Popularreko pertsonaia nabariak hartu ditu, hala nola Francisco Camps Valentziako Erkidegoko presidentea; Luis Bárcenas, Alderdi Popularraren kutxazain ohia; Ricardo Costa, Valentziako Alderdi Popularraren idazkari nagusia; eta Alejandro Agag, José María Aznar Espainiako presidente ohiaren suhia, besteak beste. Aferaren ikerketa judizialean Baltasar Garzón epailea jardun zen, baina 2010eko maiatzaren 14ean Botere Judizialaren Kontseilu Nagusiak epailea kargutik kendu zuen, frankismoko hilketak ikertzeagatik. Egun, aferak epaitegietan segitzen du.

## Erreferentziak

* ↑ (Gaztelaniaz) Pérez, Fernando J.. (2018-05-24). «Bárcenas, Correa y el PP, condenados en el juicio central del ‘caso Gürtel’» EL PAÍS (Noiz kontsultatua: 2018-05-24).
* ↑ (Gaztelaniaz) «La ONG Human Rights Watch lamenta la suspensión cautelar del juez Baltasar Garzón», 20minutos, 2010-05-14.

## Ikus, gainera

* Independentisten espioitza auzia (Espainia)

## Kanpo estekak

* Datuak: Q1047766
# Iturralde (Lizartza)

Iturralde Lizartzako auzoa da, herrigunea hegoaldean. Araxes ibaiaren ezkerreko aldean dago.

## Kanpo estekak

* Iturralde Gipuzkoako Foru Aldundiaren webgunean.
* Datuak: Q12259894
# Izola

Izola (italieraz: Isola), Esloveniako hiria da, Kostaldea-Karst eskualdean dagoena. 2008ko erroldaren arabera 15.922 biztanle ditu. Esloveniako kostaldean dagoen hiru herrietako bat da, Itsaso Adriatikoan, Koperretik 8 kilometro eskasera.

## Hizkuntzak

Izola ofizialki elebiduna da, esloveniera eta italiera hartzen ditu bere baitan, hortik Izola-Isola izena.

## Historia

K.a. II mendean erromatarrek Haliaetum asentamendua altxatu zuten gaur egungo herrigunetik hego-mendebaldera. Izola bera VII mendean sortu zuten Aquileiatik ihesi zetozen errefuxiatuek uharte txiki batean, hortik "isola" izena. K.o. 932 urteko veneziar agiri batean Insula izena ematen zaio.
1267an Veneziako Errepublikaren parte izan zen eta 1797an Germaniako Erromatar Inperio Santuan barneratu zen. 1805 eta 1813 artean frantziarrek Iliriar probintzietan sartu zuten Istria guztia, baina ondoren Austria-Hungariako Inperioak hartu zuen, 1918an desegin zen arte. Ondoren Italiaren esku gelditu zen Istria baina Bigarren Mundu Gerraren ondoren Jugoslaviak eskuratu zuen.

## Ondasun nabarmenak

* San Mauro eliza (cerkev sv. Mavra)

## Iruditegia

* Izola eta kirol kaia.
* San Mauro eliza.
* Besenghi degli Ughi jauregia.

## Hiri senidetuak

* Tolentino (Italia)

## Kanpo estekak

* (Eslovenieraz) (Italieraz) Webgune ofiziala
* Datuak: Q15877
* Multimedia: Izola / Q15877
# Izotzalde

Izotzalde Berastegiko auzoa da, udalerriaren hegomendebaldean. Gaztelurekin egiten du muga mendebaldean eta hegoaldean eta Orexarekin hegomendebaldean. Baserri gehienak auzoko lurren iparraldean daude, herrigunearen hegoaldean.

## Kanpo estekak

* Izotzalde auzoa Gipuzkoako Datu Espazialen Azpiegituran
* Datuak: Q12259997
# Iñaki Anasagasti

Iñaki Mirena Anasagasti Olabeaga (1947ko azaroaren 16a, Cumaná, Venezuela) Eusko Alderdi Jeltzalea alderdiko euskal-venezuelar politikaria da. Koldo Anasagastiren anaia da.

## Biografia

1947ko azaroaren 16a Venezuelako Cumanán jaioa, Gerra Zibila amaitu ondoren, garen familia abertzalea bertara erbesteratu zen (ama Venezuelara 1945an iritsi zen). Zazpi urte zituela, gurasoek hiru semeak Euskal Herrian hezi behar zirela erabaki zutenez Donostiara itzuli eta aiton-amonen ardurapean geratu ziren. Iñakik 1955etik 1961era Donostiako Marianistetan ikasi eta 1965era arte, Bilboko Done Jakue Apostulua ikastetxean ikasi zuen.

## Venezuela

1965an haren aita hil zen, eta Iñaki Venezuelara itzuli zen: bertan hamar urte eman zituen. Erbesteratutako euskal nazionalismoarekin harremanetan jarri zen: Jesuiten ardurapeko Caracas hiriburuko Euskal Etxean biltzen zen, eta bestalde Caracaseko Andrés Bello Unibertsitate Katolikoan Kazetaritza eta Soziologia ikasi zituen. Bertan Maria Esther Solabarrieta ezagutu zuen eta harekin 1976an ezkondu.
Garai horretan Caracasko Euskal Etxeko Euzko Gaztedi Indarra (EGI, EAJko gaztedia) erakundeko lehendakaria izendatu zuten. Radio Euzkadik egunero-egunero Venezuelatik eta uhin motzean emititzen zuen. Erresistentziak Caracasen argitaratzen zuen "Gudari" aldizkarian idatzi eta erresistentzia ekintzetan parte hartzen zuen.

## Euskal Herrirako itzulera

1975ko abuztuan Donostiara itzuli eta EAJko Euzkadi aldizkaria zuzendu zuen. 1976ko apirilaren 1ean Manuel Fraga Espainiako Agintaritza ministroaren aginduz Joseba Goikoetxea (gerora ETAk eraila) eta Bingen Zupiriarekin batera atxilotu zuten. Hiru egunez espetxean egon zen.
EAJ alderdia klandestinitatetik ateratzean, 1977an Bizkai Buru Batzarreko burukide hautatu zuten, kargu honetan eta Karlos Garaikoetxearen Lehendakaritzaren pean 1980. urtea arte egon zen.

## Eusko Legebiltzarra eta Espainiako Kongresua eta Senatua

1980 eta 1986 urteen artean Eusko Legebiltzarreko legebiltzarkidea izan zen, 1986 eta 2004 artean Espainiako Kongresuko diputatua eta EAJko bozeramailea, eta 2004 eta 2008 urteen artean Espainiako Senatuko diputatua. Gainera, Espainiako Senatuko mahaiaren lehenengo Idazkaria da. 2008ko apirilaren 1etik aurrera Espainiar Legebiltzarreko Senatari Nazionalisten Taldeko bozeramailea da. Bizkaiko barrutia ordezkatzeko senatari hautatu zuten.

## Esker onak

Hainbat goraipamen eta sari jaso izan ditu, besteak beste, 1999, 2001 eta 2003an Espainiako Legebiltzarreko Kazetarien Elkarteak "Gobernuaren Zigorra" sariaz saritu zuen eta 1998ko "Gobernuaren Zigorra" sarirako finalista izendatu zuten, 1995an "kazetariekin harreman onena" eta 2004ean "senatari errebelazioa" sariak irabazi zituen.

## Kanpo estekak

* Iñaki Anasagastiren blog pertsonala ikusgai (Gaztelaniaz)
* Iñaki Anasagastirekin elkarrizketa Argian
* Datuak: Q3322739
* Multimedia: Iñaki Anasagasti / Q3322739
# Francisco Camps

Francisco Enrique Camps Ortiz (Valentzia, 1962ko abuztuaren 28a) Valentziako Erkidegoko Alderdi Popularreko politikaria da. Valentziako Generalitateko 4. presidentea izan zen. Karguan 2003tik 2011ra egon zen, Gorteetan PPek gehiengo absolutua lortu baitzuen bi aldiz. Ezkonduta dago eta hiru seme-alaba ditu.
2009an ustelkeria politikoaren aurkako Gürtel polizi operazioan, ustezko 12.000 euroko opariak jasotzea egotzi zion Baltasar Garzón epaileak. Azkenean, kasua bertan behera joan eta haren aurkako leporaketak artxibatu ziren.
2010eko maiatzean, Espainiako Auzitegi Gorenaren epai batek Valentziako Erkidegoko Auzitegi Gorenari agindu zion berriz ireki zezala Campsen kontrako kasuaren ikerketa, funtzionario eroskeriaren delitu bat egin zela eta, 12.000 eurotan balioztaturiko jantziak onartzeagatik ordezkari publikotzat, ustez Gürtel konplotaren barruan. Azkenik, 2011ko uztailaren 20ean, Valentziako presidente gisa dimititu zuen, presioen ondorioz eta PParen mesederako hurrengo hauteskunde orokorretara begira.

## Erreferentziak

* ↑ La Justicia imputa por posible delito de cohecho a Camps, El Correo Digital, 2009-03-15
* ↑ El TSJ archiva la causa contra Camps y los aforados valencianos en el 'caso Gürtel', El Mundo, 2009-08-03.
* ↑ «El Supremo reabre la causa contra Camps por los regalos de la trama "Gürtel"», Las Provincias, 2010-05-12.
* ↑ Francisco Campsek kargua utzi du, 'sakrifizio pertsonala eginda'. eitb (Noiz kontsultatua: 2011-7-20).

## Kanpo estekak

* Francisco Camps web orrialdea
* Datuak: Q978036
* Multimedia: Francisco Enrique Camps Ortiz / Q978036
# Eduardo Zaplana

Eduardo Andrés Julio Zaplana Hernández-Soro (Cartagena, Espainia, 1956ko apirilaren 3a - ) espainiar politikaria eta abokatua izan zen, Benidormeko alkate eta Valentziako Generalitateko lehendakari, Halaber, Lan eta Gai Sozialen Ministroa eta Alderdi Popularreko bozeramalea izan zen Espainiako Kongresuan. Ustelkeria kasuak zirela eta, 2018ko maiatzaren 22an atxilotu zuten.
* Datuak: Q3048400
* Multimedia: Eduardo Zaplana / Q3048400